கேள்வி: தபஸ்ஸம் அக்லக் - ஆரம்ப கால வாழ்க்கை என்பது என்ன?
பதில்: இவர், சஜ்ஜாத் ஐதர் கரோஷ் மற்றும் அன்வர் பேகம் ஆகியோருக்கு 1964 மே 19 அன்று பாக்கித்தானின் கராச்சியில் பிறந்தார். இவரின் தந்தை புரட்சிகர உருது கவிஞரான ஜோசு மாலிகாபாடியின் ஒரே மகனாவார். இவரின் தாயார் ஜூனாகத் சுதேச அரசு நவாபின் முன்னாள் அமைச்சரின் மகளாவார். இவரது தாத்தா அப்போதைய பாக்கித்தானின் குடிய்ரசுத் தலைவரான அயூப் கான் தடை செய்யப்பட்டோர் பட்டியலில் சேர்க்கப்பட்ட பின்னர், இவரின் தந்தையின் வணிகம் தடை செய்யப்பட்டு அனைத்து சொத்துக்களும் பறிமுதல் செய்யப்பட்டது. இவரது குழந்தை பருவம் பெரும்பாலும் வறுமையிலேயே கழித்தன. இந்தக் காலகட்டத்தில், இவரின் தந்தை உளப் பிறழ்ச்சிக்கு ஆளானார். மேலும் இவரின் தாயார் மனப்பித்துக்கு ஆளான போது தனது சகோதரர்களை கவனித்துக் கொள்ள வேண்டியிருந்தது. பின்னர், கராச்சி உள்ள பாக்கித்தான் மாதிரி பள்ளியில் தனது ஆரம்பக் கல்வியை முடித்தார். 1973 ஆம் ஆண்டில், ஜோசு மாலிகாபாடியுடன் வசிக்க இவரது குடும்பத்தினர் இஸ்லாமாபாத்துக்குச் சென்றனர். அங்கு, இடைநிலைக் கல்விக்காக இஸ்லாமாபாத்தின் எஃப் -7 / 2, எஃப்.ஜி கல்லூரியில் சேர்ந்தார். அங்கு இவரது தாத்தா ஜோசு மாலிகாபாடியின் கவிதைகளால் இவர் ஈர்க்கப்பட்டார். இவர் 12 வயதிலேயே புதுக்கவிதைகளை எழுதத் தொடங்கினார். அந்த நேரத்தில், இவரது வீட்டில் இலக்கியம் சந்திப்பு தவறாமல் நடத்தப்பட்டன. இந்த கூட்டத்தில் இவர் தவறாமல் கலந்துகொண்டார். இந்தத் தாக்கங்களின் விளைவாக, மெதுவாக தனது சொந்த எழுத்து நடையை வளர்த்து, படிப்படியாக ஒரு முதிர்ந்த கவிஞராக வளர்ந்தார். இவர் தனது கல்லூரியில் பல்வேறு கவிதை மற்றும் உரைநடை போட்டிகளில் கலந்து கொண்டார். இவர் தனது பட்டப்படிப்பை ( உருது மற்றும் வரலாற்றில் இளங்கலை) 1982 இல் இஸ்லாமாபாத்தின் எஃப் -7 / 2, எஃப்.ஜி கல்லூரியில் முடித்தார்.
கேள்வி: தபஸ்ஸம் அக்லக் - சொந்த வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர் ஏப்ரல் 29, 1984 அன்று தொழில்முனைவோரான அக்லக் அகமது மாலிக் என்பவரை மணந்தார். திருமணத்திற்குப் பிறகு இராவல்பிண்டி இடம் பெயர்ந்த இவருக்கு நான்கு குழந்தைகள் உள்ளனர்.